December 7-én az új vígszínházi bemutatónk, Az ember, aki elvesztette az időt próbafolyamatába nyerhetnek betekintést az érdeklődök. A nyílt próbán kiderül, hogyan formálódnak a karakterek és a történet, milyen instrukciókat ad a rendező, Bodó Viktor. Látogasson el hozzánk december 7-én, szombaton a Vígszínházba 11 órakor és lessen be a kulisszák mögé! A nyílt próbán való részvétel helyszíni regisztrációhoz kötött. Regisztráció 10 órától az Előcsarnokban. Messze északon, egy távoli, világtól elzárt helyen játszódik a történet, melyet Csehov ihletett és a szó szoros értelemben vett rideg valóság formált kegyetlenül szórakoztatóvá. Az előadás szereplői: Ötvös András, Kovács Patrícia, Nagy-Kálózy Eszter, Orosz Ákos, Radnay Csilla, ifj. Vidnyánszky Attila, Hegyi Barbara, Méhes László, Halász Judit, Hegedűs D. Géza, Horváth Szabolcs, Kövesi Zsombor, Ertl Zsombor, Dino Benjamin, Zoltán Áron, Virágh Panna m.v., Kútvölgyi Erzsébet, Dengyel Iván. Színlap és jegyvásárlás: https://www.vigszinhaz.hu/Az_ember_aki_elvesztette_az_ido Facebook esemény: https://fb.me/e/936jKKTY2 Időpont: 2024.12.07. 11:00, helyszín: Vígszínház
Az imposztor színészei egy új szerepben próbálták ki magukat, ugyanis közösen festették ki a díszlet egy részét. Mindenki szorgalmasan dolgozott, kisebb és nagyobb ecsetekkel, különféle festési technikákkal alkottak. Spiró György komédiájában az Orosz Birodalom által megszállt Vilna városának kis lengyel színháza, hogy megmeneküljön a csődtől, vendégjátékra hívja a leghíresebb lengyel színészt, Wojciech Bogusławskit, a lengyel színház atyját. A jegyeket azonnal elkapkodják, ám a színháznak még arra is alig van pénze, hogy a vendégművész gázsiját kifizesse. Így aztán a színészek kénytelenek maguk varrni a jelmezeket és festeni a díszleteket… Rudolf Péter rendezését december 7-én mutatjuk be a Pesti Színházban. Színlap és jegyvásárlás: https://www.vigszinhaz.hu/Az_imposztor Az előadás szereplői: Kern András, Fesztbaum Béla, Seress Zoltán, Szilágyi Csenge, Wunderlich József, Majsai-Nyilas Tünde, Kőszegi Ákos, Igó Éva, Varga-Járó Sára, Medveczky Balázs, Gados Béla, Brasch Bence, Hirtling István, Borbiczki Ferenc, Bölkény Balázs, Karácsonyi Zoltán, Telekes Péter, Bach Kata, Kovács Olivér m.v. A festésről készült videót a képre kattintva tekinthetik meg.
Halász Judit Adventi Csiribiri koncertje egy igazi ünnepi ajándék, amely kicsik és nagyok számára is felejthetetlen élményt nyújt! Decemberben négy alkalommal is felcsendülnek Halász Judit legkedvesebb dalai és megzenésített versei: a Száncsengő, a Helikoffer vagy a Csiribiri. A karácsonyi készülődés kihagyhatatlan része ez a varázslatos koncert a Vígszínházban! Színlap és jegyvásárlás: https://bit.ly/49svUxH Facebook esemény: https://fb.me/e/7XPb1lhnA
Szívlapát a Víg Szalonban Igó Évával és Zoltán Áronnal A Szívlapát című részvételi versszínház két szereplője nem csak bevezetik a nézőket a kortárs költemények varázslatos világába, de még versírásra is ösztönzik őket. Olyan részvételi színházról van szó, ahol az előadás elején nem arra szólítanak fel, hogy kapcsoljuk ki a telefonokat, hanem, hogy hagyjuk bekapcsolva, sőt használjuk is! Például nézzük meg, mit dob fel a kereső arra a szóra, hogy „vers”. Igó Éva és Zoltán Áron felváltva mondanak kortárs verseket és könnyed játékokat vezetnek a versek világában. A közönség tagjai csapatokban dolgoznak, nem kell szerepelni, viszont helyette nagyon jó közösségformáló élményben részesülnek! December 8-án 11 órakor és 2025. január 29-én 15 órakor szeretettel várunk minden érdeklődőt a Víg Szalonba (Hegedűs Gyula utca 2.). Színlap és jegyvásárlás: https://www.vigszinhaz.hu/Szivlapat
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |